Document ID: 31980R2211

ΚΑΝΟΝΙΣΜΟΣ (ΕΟΚ) αριθ. 2211/80 ΤΟΥ ΣΥΜΒΟΥΛΙΟΥ της 27ης Ιουνίου 1980 περί συνάψεως της συμφωνίας για την αλιεία μεταξύ της Ευρωπαϊκής Οικονομικής Κοινότητος και της κυβερνήσεως της Δανίας και της τοπικής κυβερνήσεως των νήσων Φερόε
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι, με το ψήφισμά του της 3ης Νοεμβρίου 1976 επί ορισμένων εξωτερικών απόψεων για τη δημιουργία μιας ζώνης αλιείας 200 ναυτικών μιλίων στην Κοινότητα από 1ης Ιανουαρίου 1977, το Συμβούλιο συμφώνησε ότι τα δικαιώματα αλιείας των ναυτικών της Κοινότητος στα ύδατα των τρίτων χωρών πρέπει να αποκτώνται και να διαφυλάσσονται με κατάλληλες συμφωνίες της Κοινότητος-
ότι η συμφωνία για την αλιεία μεταξύ της Κοινότητος και της Δανίας καθώς επίσης και των νήσων Φερόε που υπεγράφη στις 15 Μαρτίου 1977 πρέπει να συναφθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία για την αλιεία μεταξύ της Ευρωπαϊκής Οικονομικής Κοινότητος και της κυβερνήσεως της Δανίας και της τοπικής κυβερνήσεως των νήσων Φερόε εγκρίθηκε εξ ονόματος της Κοινότητος.
Το κείμενο της συμφωνίας προσαρτάται στον παρόντα κανονισμό.
Άρθρο 2
Ο πρόεδρος του Συμβουλίου προβαίνει στην κοινοποίηση που προβλέπεται από το άρθρο 11 της συμφωνίας(2).
Άρθρο 3
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 27 Ιουνίου 1980.

Labels: 18
15
6